Alicante
        
         (provins i Spania)
Store norske leksikon,Geografi,Verdens geografi,Europa,Spanias geografi
Alicante er en provins i det sørøstlige Spania, lengst sør i den autonome regionen Valencia. Provinsens areal er 5817 kvadratkilometerog innbyggertallet er rundt 1 839 000 (2018). Hovedstaden i provinsen er Alicante.
I nord har provinsen har fjell på opp mot 1550 meter over havet, mens den i sør har en flat, tettbefolket kystslette som gjennomskjæres av elven Segura. Området er svært fruktbart og det dyrkes blant annet druer, sitrusfrukter, dadler og mandler. Det drives saltutvinning fra havvannet. I senere år har det vært betydelig turisttrafikk til provinsens badesteder, som Benidorm, Altea, Calpe, Jávea og Denia. Les mer i Store norske leksikon Spanias geografi